Palmira Pla Pechovierto - Biquipedia, a enziclopedia libre

# Palmira Pla Pechovierto

### De Biquipedia

Palmira Pla Pechovierto (Cretas, 1914 - †Castellón, 27 d'agosto de 2007) estió una pedagoga y mayestra aragonesa. Filla d'un Guardia Zebil, Palmira Pla bibió en La Puebla d'Íxar y en Zedriellas, an que destinoron á lo suyo pai. Mientres a Guerra Zebil abió de tresladar-se á Barzelona e Balenzia, pero dimpués tornó ta Tergüel ta continar a suya faina dozent en a Zona Republicana d'Aragón.

Á la fin d'a Guerra, s'esilió en Franzia, an que colaboró con a resistenzia e conoxió á lo suyo esposo, Adolfo Jimeno. En 1946, emigran enta Benezuela. Treballó en o colechio "Los Caobos" de Caracas, dica que se tresladoron ta Maracay. Astí creyoron o Instituto Escuela Calicanto, an que Palmira y Adolfo aplicoron os metodos pedagochicos d'a Institución Libro de Enseñanza. Abioron de tornar ta España en 1975 e bender o colechio por una malotía de l'ombre suyo.

Durante a Transizión Española estió mayestra en Baldealgorfa. En 1977, Palmira Pla estió eslexida deputada d'as Cortes Constituyents por o PSOE en a probinzia de Castellón. Mientres ixe tiempo, no dixó de besitar semanalmén a escuela de Baldealgorfa. Dimpués d'emologar-se a Constituzión, tornó á la suya faina dozent en Almazora, probinzia de Castellón an que exerzió durante 3 añadas, dica que se chubiló.

En os zaguers años dezidió donar 840.000 euros, probinients d'a benta d'a suya escuela en Benezuela, t'a Fundazión d'a Unibersidat Carlos III (o suyo retor, Gregorio Peces-Barba, eba presidito as Cortes en 1977). Asinas se creyoron as becas Palmira Pla, con á fin de que estudiants benezolanos puedan estudiar en a Unibersidat Carlos III de Madrid.

Retrieved from "http://an.wikipedia.org../../../p/a/l/Palmira_Pla_Pechovierto_482e.html"

Categoría: Aragoneses

##### Views

- Articlo
- Descusión
- Current revision

##### Rechirar